Taserdunt n isemdval
Yaru t: Nurdin Bawdra (Tizi n Taqqa)
Mad ttinigh negh
mad wer ttinigh?! Kigan ayd nsawal, ar digh netghewwat. Maca mayd righ ad
inigh? Mayd ur? Is wer yuf is festigh? Magh ad sawalegh? Magh ad siwlegh? I
mer wer da ysawal walas (homme); imk nettegg ad nemsawadv inger agh? Is nezmer
ad nidir min awal? Ales min iles? “Insan bila lisan”? Aya ayd igan d timitar n
wakud? “Wellep agh s abrid amaghud, abrid n wid imi tessugted tinufa. Ur d wid
ghef i terfid, urd imunaf”. “Ipdina Ssvirat almustaqim, svirat lladina anoamta
oalypim. Ghayr lmeghdvubi oalaypim wala ddvallin”
Yuf (mieux) mer igi
wales zund actal negh amudar (animal); aseklu (arbre) negh imghey (plante)…
Mer ngi amm tzizwit
(abeille), nummer (être heureux); mid wapi (non)? Iwa mayd tannayen kwenni mi
yeggudey wawal? Wi yettfezzan awal, d tiqqerqest?
Wenna yannayen kra
n terbat nna yra, wer yad inni ad as isiwel, wapi! Qad ikdu anaghiz ns, negh
tedda nettat ar iwrinn nnes ar tterridda (danser), day yakez (comprendre) mad
as tenna. Wefla (pas la peine) tsawel? S ucku anecta d awal yettrebbaj anegh;
wer anegh yettadj ad nakez; yessufugh anegh allagh; wansa ns.
S umedya (par
exemple) asag ad k tenna terbat “Righ k”, tghey ad teskirkes (mentir); ad k
teskirkes negh teskarkes i yrghf ns… Netta, mer ad k ti tenna s urrida, wer
yettghima umur i tkerkas.
Mecta d yiwen da
ysawal ass mayd ila, d yidv s mayd ila n taghzi (longueur) d tirew (largeur)
min (sans) ad yessiwedv yesgulu yesselkem ikey ns; yuf is irrida negh ikda
(sentir).
Ghas nezmer ad
nakez s unaghiz (air, odeur). Ad naghul da neccwu irawwen n tyenzar (narines)
mar ad issent nekdu tiwetmin. Ass n ugdez negh ssuq, ass n tmeghra (fête),
aguns n utubis (bus), anni naf (trouver) iregzen ssekcmen ighwerba (becs)
nnsen ar kettun idmaren i twetmin. Llan awd winna yzemren ad kdun imi n dis.
Tiwetmin digh nitenti ar tterridat. Amdval (monde) ad yaghul fiesta; ghas
tujjut (parfum) d urrida (danse)!...
Rrsas!! Adj mar ad
tinniyem kwenni mi yeggudey wawal! Tamsiwt (demoiselle) ila ad tamezv abrid,
negh ddaw ubrid negh nnig ubrid; leqras is d abrid. Ad tamezv abrid terzvem;
wpakka negh azamma negh urdan negh tara negh tujjut negh advu u tegnart negh….
Nsikk ffir as tiyenzar nnegh, nekdu, mar ad nisin is t nra mad wapi.
Nekkin, ad gganegh
(attendre) tagziwt negh taytect ard tezrey (passer), ssujdegh tiyenzar inew
mar ad xebbcent (capter) advu ns, ddugh ar dat n tegziwt. Ddugh ar dat n
tegziwt ar tterridagh, takez, akkzegh, nmun (unir).
Mad ttinigh?! Mayd
ur?! Netta da tesdidi, nek da tterridagh. Awd wenna yran ad izzenz negh isgha.
S umedya, wenna yran ad izzenz azatim (huile), isirs tismutin negh tibuqalin
negh tibutiyin dat as; iggann ard mmuttren madden, irrida. Day akzen madden
mecta ayd iswa walitru n uzatim, negh azgen n ulitru n waman n udvil negh win
ubezzid (urine). Llan winna yzemren ad izzenz abezzid; ilin awd winna yghin ad
t isegh.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn quy_Latn kab_Latn eng_Latn wol_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cat_Latn kab_Latn kab_Latn kab_Latn kab_Latn kab_Latn kab_Latn fra_Latn oci_Latn kab_Latn kab_Latn kab_Latn kab_Latn lmo_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn